สวัสดีค่ะ 3-4 วันที่แล้ว มีอาการคัน ช่วงต้นขาตอนกลางคืน ตื่นเช้าพบว่ามีตุ่มแดงนูนเกิดขึ้น มีอาการคันและลักษณะคล้ายยุงกัด มีตุ่มขึ้น10กว่าตุ่ม มีจุดแดงๆตรงกลาง และแยกเม็ดห่างกัน ที่ต้นขามีลักษณะเหมือนเรือดกัด คือ ตุ่มขึ้นเป็นแนว3ตุ่ม ช่วงแรกจะคันมาก สันนิษฐานว่า เรือดกัด แต่ไม่พบตัวมันเลย ดิฉันรักษาอาการโดยการทายาหม่อง และกินยาแก้แพ้ ตุ่มเก่าเริ่มยุบลง ควรรักษายังไงดีคะ ไม่อยากให้ตุ่มขึ้นเพิ่มอีก ขอบค่ะ
สวัสดีค่ะ ตุ่มแดงนูน คัน ที่ขึ้นตามขา ท้อง หลัง อาจเกิดจาก1. ผื่นแพ้สัมผัสหรือระคายเคืองจากสารเคมีต่างๆ เช่น แป้ง โลชั่น สบู่ ผงซักฟอก น้ำหอม เป็นต้น หรือเกิดจากการแพ้อาหารหรือส่วนประกอบของอาหาร2. ผื่นที่เกิดจากแมลงสัตว์กัดต่อย ซึ่งการดูจากตุ่ม อาจไม่สามารถแยกได้เกิดจากแมลงอะไรกัด3. ผื่นแพ้ยา โดยจะมีประวัติของการทานยามาก่อน รวมถึงสมุนไพร อาหารเสริมต่างๆ ด้วยในเบื้องต้น หากตุ่มมักเกิดขึ้นในตอนเช้า ก็ควรสังเกตว่าตามที่นอน มีแมลงหรือสัตว์อะไรหรือไม่ หรือควรนำผ้าปูที่นอน ปลอกน ผ้าห่มไปซัก นำที่นอนไปตากแดดจัด นอกจากนี้ ก็ควรหลีกเลี่ยงการทานอาหารที่ไม่เคยทานมาก่อน รวมถึงยา สมุนไพร อาหารเสริมต่างๆ ส่วนตุ่มที่เกิดขึ้น ก็ไม่ควรไปแคะ แกะเกา หากคันมาก อาจทานแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น สำหรับยาหม่อง หากเป็นชนิดที่เคยทา แล้วไม่เกิดอาการแพ้ ก็สามารถทาได้ค่ะ หากตุ่มยังคงเกิดใหม่เพิ่มอีกเรื่อยๆ แนะนำควรไปพบแพทย์เพื่อตรวจรักษาค่ะ